ddrg/super_eurlex huggingface dataset:
KOMMISSIONENS FORORDNING (EF) Nr. 1562/96 af 30. juli 1996 om fastsættelse af nedsættelseskoefficienten til beregning af den mængde bananer, der kan tildeles hver erhvervsdrivende i kategori C i forbindelse med toldkontingentet for 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EØF) nr. 1442/93 af 10. juni 1993 om gennemførelsesbestemmelser for EF's importordning for bananer (3), senest ændret ved forordning (EF) nr. 1409/96 (4), særlig artikel 4, stk. 4, og

ud fra følgende betragtninger:

Med henblik på anvendelse af artikel 4, i forordning (EØF) nr. 1442/93 blev der ved Kommissionens forordning (EF) nr. 2724/95 (5) midlertidigt og i afventning af tilpasningen af toldkontingentet efter Østrigs, Finlands og Sveriges tiltrædelse fastsat en nedsættelseskoefficient, der skal anvendes på den årlige tildeling, som hver erhvervsdrivende i kategori C har ansøgt om, på grundlag af et toldkontingent på 2 200 000 tons for 1996;

ved Kommissionens forordning (EF) nr. 1559/96 (6) blev toldkontingentet senere fastsat til 2 553 000 tons for 1996 uden hensyntagen til tillægsmængden på 72 440 tons, der blev fastsat ved Kommissionens forordning (EF) nr. 127/96 (7) og (EF) nr. 822/96 (8) for at afbøde følgerne af tropestormene Iris, Luis og Marilyn;

ved beregningen af ovennævnte nedsættelseskoefficient bør der ikke tages hensyn til den samlede mængde, der er tildelt erhvervsdrivende, som er ramt af virkningerne af stormene Iris, Luis og Marilyn; koefficienten bør fastlægges på basis af 2 553 000 tons;

for klarhedens skyld bør forordning (EF) nr. 2724/95 derfor ophæves;

bestemmelserne i nærværende forordning bør straks træde i kraft af hensyn til de frister, der er fastsat i forordning (EØF) nr. 1442/93 -

UDSTEDT FØLGENDE FORORDNING:

Artikel 1

I forbindelse med det toldkontingent, som er fastsat i artikel 18 og 19 i forordning (EØF) nr. 404/93, beregnes den mængde, som tildeles hver erhvervsdrivende i kategori C for 1996, ved at multiplicere den tildeling, hver erhvervsdrivende har ansøgt om i henhold til artikel 4, stk. 4, i forordning (EØF) nr. 1442/93, med en nedsættelseskoefficient på 0,000391.

Artikel 2

Forordning (EF) nr. 2724/95 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 181 af 20. 7. 1996, s. 13.

(5) EFT nr. L 283 af 25. 11. 1995, s. 13.

(6) Se side 12 i denne Tidende.

(7) EFT nr. L 20 af 26. 1. 1996, s. 17.

(8) EFT nr. L 111 af 4. 5. 1996, s. 7.
KOMMISSIONENS FORORDNING (EF) Nr. 1570/96 af 30. juli 1996 om gennemførelsesbestemmelser til Rådets forordning (EF) nr. 1452/96 om en tillægspræmie til fårekødsproducenterne i ikke-ugunstigt stillede områder i Irland og Det Forenede Kongerige for Nordirlands vedkommende

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1452/96 af 23. juli 1996 om en tillægspræmie til fårekødsproducenterne i ikke-ugunstigt stillede områder i Irland og Det Forenede Kongerige for Nordirlands vedkommende (1), særlig artikel 2, og

ud fra følgende betragtninger:

Ved forordning (EF) nr. 1452/96 blev det fastsat, at der udbetales en tillægspræmie i Irland og Nordirland for produktionsåret 1995 på samme betingelser som dem, der er fastsat for udbetaling af 1995-præmien til fåre- og gedekødsproducenter; der bør fastsættes gennemførelsesbestemmelser for præmien; de pågældende producenter, den sidste udbetalingsdato og omregningskursen bør fastlægges nærmere;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -

UDSTEDT FØLGENDE FORORDNING:

Artikel 1

1. Den tillægspræmie, der er fastsat i forordning (EF) nr. 1452/96, udbetales til de producenter i ikke-ugunstigt stillede områder, der modtog præmie for produktionsåret 1995 i henhold til artikel 5 i Rådets forordning (EØF) nr. 3013/89 (2). Tillægspræmien udbetales ikke til de producenter, der modtog den i Rådets forordning (EØF) nr. 1323/90 (3) fastsatte særlige støtte for produktionsåret 1995.

2. Der udbetales ikke forskud på tillægspræmien.

3. Tillægspræmien udbetales inden den 15. oktober 1996.

4. Som omregningskurs anvendes den repræsentative kurs, der gælder den sidste dag i produktionsåret 1995.

5. Irland og Det Forenede Kongerige underretter senest den 31. december 1996 Kommissionen om, hvor mange tillægspræmier der er udbetalt i henhold til denne forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 187 af 26. 7. 1996, s. 2.

(2) EFT nr. L 289 af 7. 10. 1989, s. 1.

(3) EFT nr. L 132 af 23. 5. 1990, s. 17.
RÅDETS FORORDNING (EF) Nr. 1597/96 af 30. juli 1996 om fastsættelse for 1996-høsten af præmier for tobak i blade pr. sortsgruppe

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 4, stk. 1,

under henvisning til forslag fra Kommissionen (2),

under henvisning til udtalelse fra Europa-Parlamentet (3), og

ud fra følgende betragtning:

Ved fastsættelsen af præmierne for råtobak bør der tages hensyn til målsætningerne for den fælles landbrugspolitik; den fælles landbrugspolitik har bl.a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; præmiebeløbet bør fastsættes under hensyn til de tidligere og de forventede afsætningsmuligheder for de forskellige tobakssorter under normale konkurrencevilkår -

UDSTEDT FØLGENDE FORORDNING:

Artikel 1

For 1996-høsten fastsættes det i artikel 4 i forordning (EØF) nr. 2075/92 omhandlede præmiebeløb og tillægsbeløbene for hver gruppe råtobak som anført i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. L 215 af 30. 7. 1992, s. 70. Forordningen er senest ændret ved forordning (EF) nr. 711/95 (EFT nr. L 73 af 1. 4. 1995, s. 13).

(2) EFT nr. C 125 af 27. 4. 1996, s. 51.

(3) EFT nr. C 166 af 10. 6. 1996.

BILAG

>TABELPOSITION>

>TABELPOSITION>
RÅDETS FORORDNING (EF) Nr. 1600/96 af 30. juli 1996 om ændring af forordning (EØF) nr. 3438/92 om særlige foranstaltninger for transport af friske frugter og grøntsager med oprindelse i Grækenland, for så vidt angår anvendelsesperioden

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Ved forordning (EØF) nr. 3438/92 (3) er der for perioden 1992 til 1995 fastsat særlige foranstaltninger for transport til andre medlemsstater, undtagen Italien, Portugal og Spanien, af visse frugter og grøntsager med oprindelse i Grækenland;

da den vanskelige transportsituation stadig består i visse områder af det tidligere Jugoslavien trods fjendtlighedernes ophør, bør den midlertidige særlige godtgørelse til erhvervsdrivende, der er nødt til at føre deres varer uden om dette område, gradvis ophæves og forlænges med et år -

UDSTEDT FØLGENDE FORORDNING:

Artikel 1

Forordning (EØF) nr. 3438/92 ændres således:

1) Artikel 2, stk. 1 og 2, affattes således:

»1. Den midlertidige særlige godtgørelse ydes fra 1. januar 1992 til 31. december 1996 i forbindelse med afsætningen af de i artikel 1 omhandlede frugter og grøntsager.

2. Størrelsen af den midlertidige særlige godtgørelse fastlægges således, at den bidrager til at afbøde de øgede transportomkostninger, der skyldes de vanskelige transportforhold i visse områder af det tidligere Jugoslavien. Der kan fastsættes faste satser. I 1996 justeres de i nedadgående retning.«

2) Artikel 3, første led, udgår.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. C 157 af 1. 6. 1996, s. 16.

(2) EFT nr. C 198 af 8. 7. 1996.

(3) EFT nr. L 350 af 1. 12. 1992, s. 1. Forordningen er ændret ved forordning (EF) nr. 456/95 (EFT nr. L 47 af 2. 3. 1995, s. 1).
RÅDETS FORORDNING (EF) Nr. 1594/96 af 30. juli 1996 om ændring af forordning (EØF) nr. 2332/92 om mousserende vine fremstillet i Fællesskabet og af forordning (EØF) nr. 4252/88 om fremstilling og afsætning af hedvine produceret i Fællesskabet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtning:

Maksimumsindholdet af svovldioxid i mousserende vine og hedvine er fastsat i artikel 11 og 16 i forordning (EØF) nr. 2332/92 (4) og i artikel 6, stk. 2, i forordning (EØF) nr. 4252/88 (5); efter samme artikler skal Kommissionen inden den 1. april 1996 forelægge Rådet en rapport om dette indhold, eventuelt ledsaget af forslag; der bør være sammenhæng mellem de foreslåede foranstaltninger og andre foranstaltninger, Kommissionen snart skal udarbejde; ovennævnte frist bør derfor forlænges; det samme gælder fristerne i artikel 4, stk. 2, i forordning (EØF) nr. 4252/88 -

UDSTEDT FØLGENDE FORORDNING:

Artikel 1

I forordning (EØF) nr. 2332/92 foretages følgende ændringer:

1) I artikel 11, stk. 3, ændres »1. april 1996« og »1. september 1996« til henholdsvis »1. april 1997« og »1. september 1997«.

2) I artikel 16, stk. 3, ændres »1. april 1996« og »1. september 1996« til henholdsvis »1. april 1997« og »1. september 1997«.

Artikel 2

I forordning (EØF) nr. 4252/88 foretages følgende ændringer:

1) I artikel 4, stk. 2, ændres »1. april 1995« og »1. september 1995« til henholdsvis »1. april 1997« og »1. september 1997«.

2) I artikel 16, stk. 2, ændres »1. april 1996« og »1. september 1996« til henholdsvis »1. april 1997« og »1. september 1997«.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. C 125 af 27. 4. 1996, s. 48.

(2) EFT nr. C 166 af 10. 6. 1996.

(3) EFT nr. C 204 af 15. 7. 1996, s. 57.

(4) EFT nr. L 231 af 13. 8. 1992, s. 1. Forordningen er senest ændret ved forordning (EF) nr. 1547/95 (EFT nr. L 148 af 30. 6. 1995, s. 35).

(5) EFT nr. L 373 af 31. 12. 1988, s. 59. Forordningen er senest ændret ved forordning (EF) nr. 1547/95.
RÅDETS FORORDNING (EF) Nr. 1590/96 af 30. juli 1996 om fastsættelse for produktionsåret 1997 af basisprisen og af sæsonreguleringen af basisprisen for fårekød

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), særlig artikel 3, stk. 1 og 2,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Basisprisen skal fastsættes i henhold til de kriterier, der er fastlagt i artikel 3, stk. 2, i forordning (EØF) nr. 3013/89;

ved fastsættelse af basisprisen for fårekroppe bør der tages hensyn til den fælles landbrugspolitiks formål; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; disse hensyn fører til, at prisen for produktionsåret 1997 fastsættes som anført i denne forordning;

de ugentlige sæsonregulerede beløb, der gælder for basisprisen, bør fastsættes på baggrund af den erfaring, der i produktionsårene 1991, 1992, 1993, 1994 og 1995 er indvundet med hensyn til privat oplagring -

UDSTEDT FØLGENDE FORORDNING:

Artikel 1

For produktionsåret 1997 fastsættes basisprisen for fårekød til 504,07 ECU/100 kg slagtet vægt.

Artikel 2

Den i artikel 1 omhandlede basispris sæsonreguleres som anført i tabellen i bilaget.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra begyndelsen af produktionsåret 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. L 289 af 7. 10. 1989, s. 1. Forordningen er senest ændret ved forordning (EF) nr. 1589/96 (se side 25 i denne Tidende).

(2) EFT nr. C 125 af 27. 4. 1996, s. 35.

(3) EFT nr. C 166 af 10. 6. 1996.

(4) EFT nr. C 204 af 15. 7. 1996, s. 57.

BILAG

PRODUKTIONSÅRET 1997

>TABELPOSITION>
RÅDETS FORORDNING (EF) Nr. 1593/96 af 30. juli 1996 om fastsættelse for produktionsåret 1996/97 af orienteringspriserne for vin

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 27,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Ved fastsættelse af orienteringspriserne for de enkelte bordvinstyper bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

for virkeliggørelsen af disse målsætninger, er det af afgørende betydning, at den nuværende forskel mellem produktion og efterspørgsel ikke øges; orienteringspriserne bør derfor for produktionsåret 1996/97 fastsættes på samme niveau som for det foregående produktionsår;

der skal fastsættes orienteringspriser for alle bordvinstyper, som er repræsentative for Fællesskabets produktion som defineret i bilag III til forordning (EØF) nr. 822/87 -

UDSTEDT FØLGENDE FORORDNING:

Artikel 1

For produktionsåret 1996/97 fastsættes orienteringspriserne for bordvin således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1592/96 (se side 31 i dette nummer af Tidende).

(2) EFT nr. C 125 af 27. 4. 1996, s. 47.

(3) EFT nr. C 166 af 10. 6. 1996.

(4) EFT nr. C 204 af 15. 7. 1996, s. 57.
RÅDETS FORORDNING (EF) Nr. 1582/96 af 30. juli 1996 om ændring af forordning (EØF) nr. 3089/78 om fastsættelse af almindelige bestemmelser vedrørende støtte til forbruget af olivenolie

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), særlig artikel 11, stk. 7,

under henvisning til forslag fra Kommissionen (2), og

ud fra følgende betragtning:

Artikel 11 i forordning nr. 136/66/EØF indeholder, siden den blev ændret ved forordning (EF) nr. 1581/96, ikke længere den betingelse, at der kun kan ydes forbrugsstøtte for olivenolie med oprindelse i Fællesskabet; det er derfor ikke mere nødvendigt at opretholde kontrollen af produktets EF-oprindelse og sikkerheden for overgang til fri omsætning af olivenolie, der er indført fra tredjelande; ved overgang til fri omsætning af olivenolie, som har oprindelse i Tunesien og indføres i forbindelse med et kontingent under en særlig ordning, skal der dog altid stilles sikkerhed, fordi der ved bestemmelsen af nedsat told for denne olie ikke er taget hensyn til den sikkerhed, der blev stillet tidligere for alle mængder olivenolie, som overgår til fri omsætning -

UDSTEDT FØLGENDE FORORDNING:

Artikel 1

I Rådets forordning (EØF) nr. 3089/78 (3) foretages følgende ændringer:

1) I artikel 4, stk. 1, indledningen, udgår »er fremstillet i Fællesskabet, og som«.

2) I artikel 7, litra a) og b), udgår »med oprindelse i Fællesskabet«.

3) Artikel 9 affattes således:

»Artikel 9

Der stilles sikkerhed ved overgang til fri omsætning i Fællesskabet af olivenolie, henhørende under KN-kode 1509 10, der har oprindelse i Tunesien og indføres under en særlig ordning med mængdebegrænsning. Sikkerhedens størrelse svarer til den del af forbrugsstøtten, som emballeringsvirksomhederne får udbetalt for samme mængde olivenolie, og som er gældende ved afslutningen af toldformaliteterne i forbindelse med overgangen til fri omsætning. Træffes der en afgørelse, som medfører en væsentlig ændring af forbrugsstøtten, kan Kommissionen dog fra datoen for nævnte afgørelse tilpasse sikkerhedens størrelse under hensyn til den pågældende ændring. Sikkerheden frigives, så snart der fremlægges bevis for, at olivenolien ikke længere opfylder betingelserne for, at der kan ydes forbrugsstøtte eller produktionsrestitution, jf. artikel 20 i forordning nr. 136/66/EØF.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. 172 af 30. 9. 1966, s. 3025/66. Forordningen er senest ændret ved forordning (EF) nr. 1581/96 (Se side 11 i denne Tidende).

(2) EFT nr. C 125 af 27. 4. 1996, s. 14.

(3) EFT nr. L 369 af 29. 12. 1978, s. 12. Forordningen er senest ændret ved forordning (EØF) nr. 3461/87 (EFT nr. L 329 af 20. 11. 1987, s. 1).
RÅDETS FORORDNING (EF) Nr. 1591/96 af 30. juli 1996 om fastsættelse for perioden 1. juli 1996 til 30. juni 1997 af basisprisen og standardkvaliteten for slagtede svin

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 4, stk. 4,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Ved fastsættelse af basisprisen for slagtede svin bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at garantere forsyningerne og at sikre forbrugerne rimelige priser på landbrugsvarer;

basisprisen bør fastsættes efter kriterierne i artikel 4, stk. 1, i forordning (EØF) nr. 2759/75 for en standardkvalitet fastsat ved Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (5) -

UDSTEDT FØLGENDE FORORDNING:

Artikel 1

Basisprisen for slagtede svin af standardkvalitet fastsættes for perioden fra 1. juli 1996 til 30. juni 1997 til 1 509,39 ECU/ton.

Artikel 2

Standardkvaliteten fastsættes ud fra svinekroppenes vægt og indhold af magert kød, beregnet i overensstemmelse med artikel 2, stk. 2 og 3, i forordning (EØF) nr. 3220/84, på følgende måde:

a) svinekroppe med en vægt på mindst 60 kg, men under 120 kg: klasse E

b) svinekroppe med en vægt på mindst 120 kg, men højst 180 kg: klasse R.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Rådets vegne

H. COVENEY

Formand

(1) EFT nr. L 282 af 1. 11. 1975, s. 1. Forordningen er senest ændret ved forordning (EF) nr. 3290/94 (EFT nr. L 349 af 31. 12. 1994, s. 105).

(2) EFT nr. C 125 af 27. 4. 1996, s. 37.

(3) EFT nr. C 166 af 10. 6. 1996.

(4) EFT nr. C 204 af 15. 7. 1996, s. 57.

(5) EFT nr. L 301 af 20. 11. 1984, s. 1. Forordningen er senest ændret ved forordning (EØF) nr. 3513/A93 (EFT nr. L 320 af 22. 12. 1993, s. 5).